**ПРОЕКТ**

**ДОГОВОР**

за възлагане на обществена поръчка за **Строителство на обект: „Рехабилитация на водопровод по улица “Първа“ в село Бранище, община Добричка“**

**№ …………………………**

Днес, [*дата на сключване на договора във формат дд.мм.гггг*], в град Добрич, между:

**ОБЩИНА ДОБРИЧКА**,

с адрес: град ДОБРИЧ, ул. „Независимост“ № 20, БУЛСТАТ 000852188 и номер по ЗДДС – BG000852188, представлявана от инж. Тошко Димов Петков – Кмет на Община Добричка, наричан за краткост **ВЪЗЛОЖИТЕЛ**, от една страна

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 194 и чл. 112 на Закона за обществените поръчки („ЗОП“) и утвърден от ВЪЗЛОЖИТЕЛЯ на … [*дата на утвърждаване на протокола*] протокол на комисията за разглеждане и оценка на постъпилите оферти за обществена поръчка с предметСтроителство на обект: „Рехабилитация на водопровод по улица “Първа“ в село Бранище, община Добричка“ и при условията на чл.114 от ЗОП,

се сключи този договор („Договора/Договорът“) за следното:

**I ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши, срещу възнаграждение и при условията на този Договор строителни и монтажни работи на обект: **Строителство на обект: „Рехабилитация на водопровод по улица “Първа“ в село Бранище, община Добричка“***,* наричани за краткост „**Строителство**“.

**Чл. 2.** ИЗПЪЛНИТЕЛЯТ се задължава да изпълни Строителството в съответствие с Техническата спецификация, Техническото предложение и Ценовото предложение на ИЗПЪЛНИТЕЛЯ, и чрез лицата, посочени в Списък на техническите лица, които ще отговарят за изпълнение на Строителството, съставляващи съответно Приложения № [1, 2, 3 и 4] към този Договор („**Приложенията**“) и представляващи неразделна част от него и в съответствие с приложимите нормативни актове.

[**Чл. [3].** В срок до 7 (*седем*) дни от получаване на уведомление за започване на изпълнението, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (*три*) дни от настъпване на съответното обстоятелство.]

**II. СРОК ЗА ИЗПЪЛНЕНИЕ. СПИРАНЕ И УДЪЛЖАВАНЕ НА СРОКА.**

**Чл.4** Договорът влиза в сила на дата, на която е регистриран в деловодната система на ВЪЗЛОЖИТЕЛЯ, която се поставя на всички екземпляри на Договора и е със срок на действие до изпълнение на всички поети от Страните задължения по Договора.

**Чл. 5.** **(1)** Срокът за изпълнение на поръчката е ................ (*с думи*) [*записва се предложението на изпълнителя*] календарни дни, считано от датата на подписването на Протокол за откриване на строителна площадка и за определяне на строителна линия и ниво (приложение № 2а на Наредба № 3 от 31 юли 2003 г. на МРРБ за съставяне на актове и протоколи по време на строителството) до приключване на всички видове дейности по строителството и предаване обекта на Възложителя, удостоверено с подписването на “Констативен акт за установяване годността за приемане на строежа” (приложение № 15 от Наредба № 3 от 2003 г. на МРРБ за съставяне на актове и протоколи по време на строителството).

**(2)** При наличието на обстоятелства, водещи до съставянето на Акт за установяване състоянието на строежа при спиране на строителството (приложение № 10 на Наредба № 3 от 2003 г. на МРРБ) срокът по ал. 1 се удължава със срока до съставяне на Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените други случаи (приложение № 11 на Наредба № 3 от 2003 г. на МРРБ).

**(3)** При спиране на строителството по нареждане на общински или държавен орган или лицето, което упражнява Строителен контрол, сроковете по ал.1 съответно се удължават със срока на спирането, при условие, че ИЗПЪЛНИТЕЛЯТ няма вина за това спиране.

**(4)** При спиране на строителството вследствие на непреодолима сила срокът по ал.1 се увеличава със срока на спирането. За възникването и преустановяването на непреодолима сила ИЗПЪЛНИТЕЛЯТ е длъжен в тридневен срок писмено да уведоми ВЪЗЛОЖИТЕЛЯ.

**Чл. 6.** Изпълнението на Договора започва след осигуряване на финансиране от страна на ВЪЗЛОЖИТЕЛЯ, за което ВЪЗЛОЖИТЕЛЯТ уведомява писмено ИЗПЪЛНИТЕЛЯ.

**III. МЯСТО НА ИЗПЪЛНЕНИЕ**

**Чл. 7.** Мястото на изпълнение на договора е село Бранище, община Добричка, област Добрич.

**IV. ЦЕНА, РЕД И СРОКОВЕ ЗА ПЛАЩАНЕ.**

**Чл. 8.** **(1)** За извършеното Строителство, ВЪЗЛОЖИТЕЛЯТ заплаща на ИЗПЪЛНИТЕЛЯ на база действително извършените строителни и монтажни работи, като максималната стойност на договора не може да надвишава [[……… (…………………………)] (*посочва се цената без ДДС, с цифри и словом*)] лева без включен ДДС и [……… (…………)] (*посочва се цената с ДДС, с цифри и словом*)] лева с включен ДДС (наричана по-нататък „**Цената**“ или „Стойността на Договора“), съгласно Приложение № 3.

**(2)** В Цената по ал.1 са включени всички разходи на ИЗПЪЛНИТЕЛЯ за изпълнение на Строителството, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Цената, посочена в ал. 1, е крайна за времето на изпълнение на Договора и не подлежи на промяна освен в случаите, изрично уговорени в този Договор и в съответствие с разпоредбите на ЗОП.

**(4)** Единичните цени за отделните видове строителни и монтажни работи, посочени в Ценовото предложение на ИЗПЪЛНИТЕЛЯ, са фиксирани за времето на изпълнение на Договора и не подлежат на промяна.

**Чл. 9.** ВЪЗЛОЖИТЕЛЯТ плаща на ИЗПЪЛНИТЕЛЯ **Цената** по този Договор, както следва:

(1) междинно плащане в размер до 40% (*четиридесет на сто*) от Цената;

(2) окончателно плащане, в размер на оставащата стойност за изпълнение на строителството по договора до размера на действително извършените работи.

**Чл. 10.** (1) Междинното плащане по чл.9, ал.1 се извършва въз основа на:

1. Протокол за действително извършените строителни и монтажни работи, изготвен и съгласуван по реда на чл. [20], ал.2 от Договора, придружен от съставените и подписани актове и протоколи в съответствие с изискванията на Наредба №3 от 2003 година на МРРБ за съставяне на актове и протоколи по време на строителството;

2. Фактура за дължимата сума, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

(2) Окончателното плащане по този Договор се извършва въз основа на следните документи:

1. Констативен акт за установяване годността за приемане на строежа – приложение № 15 от Наредба № 3 от 2003 г. на МРРБ за съставяне на актове и протоколи по време на строителството, съставен и подписан в съответствие с изискванията на Наредба №3 от 2003год. на МРРБ;

2. Протокол за действително извършените строителни и монтажни работи, съставен по реда на чл. [20], ал.2 от Договора;

3. Фактура за дължимата сума, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

**(3).** ВЪЗЛОЖИТЕЛЯТ се задължава да извършва всяко дължимо плащане в срок до 30 (*тридесет*) дни след получаването на фактура на ИЗПЪЛНИТЕЛЯ, при спазване на условията по ал.1 и 2.

**Чл. 11. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(2)** Изпълнителят е длъжен да уведомява писмено Възложителя за всички последващи промени по ал. 1 в срок от 3 (*три*) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 12.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 13. ИЗПЪЛНИТЕЛЯТ има право:**

1. да получи възнаграждение в размера, сроковете и при условията на договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл. 14. (1) ИЗПЪЛНИТЕЛЯТ се задължава:**

1. да изпълнява задълженията си по този Договор в уговорените срокове, качествено, в съответствие с Договора, Приложенията и при спазване на всички действащи нормативни актове в Република България, приложими към дейностите по предмета на договора.

2. да извършва Строителството със строителни материали, елементи и съоръжения, отговарящи на БДС и/или еквивалентни европейски и/или международни стандарти, придружени със съответните сертификати за качество;

3. да извършва Строителството под техническото ръководство на квалифицираните лица, посочени в Приложение № 4 към Договора. Всяка промяна на посочените лица от инженерно-техническия персонал може да става само по повод обективно настъпили обстоятелства и след получено предварително одобрение от Възложителя.

4. да уведомява ВЪЗЛОЖИТЕЛЯ и консултанта за реда на изпълнение на отделните видове работи, като предоставя възможност за контролирането им.

5. да информира своевременно ВЪЗЛОЖИТЕЛЯ и консултанта за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ и консултанта указания и/или съдействие за отстраняването им;

6. да изпълнява всички законосъобразни указания и изисквания на ВЪЗЛОЖИТЕЛЯ и на консултанта;

7. при констатиране на некачествено извършени СМР или влагане на некачествени или нестандартни материали, да прекрати извършването на некачествените СМР и отстрани нарушенията за своя сметка в срок, указан от ВЪЗЛОЖИТЕЛЯ или консултанта;

8. да участва във всички работни срещи, свързани с изпълнението на този договор;

9. да изготвя и заверява екзекутивна документация при необходимост;

10. да поддържа валидна застраховка за „Професионална отговорност“ в строителството по време на изпълнението на договорa и до изтичане на гаранционните срокове на строителството, за вреди, причинени на ВЪЗЛОЖИТЕЛЯ или на трети лица при или по повод изпълнение на дейности на обекта;

11. да поддържа ред и чистота в района на изпълнение на Строителството по време на извършването на СМР. В срок до 7 (*седем*) дни от възстановяване на настилките да извърши Окончателното почистване на строителната площадка;

12. да пази поверителна Конфиденциалната информация, в съответствие с уговореното в чл. [47] от Договора;

13. да възстанови за своя сметка всички щети причинени виновно от лица, включени в състава му и от лица, с които има договорни отношения във връзка с изпълнение на Договора.

15. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП;

[16.] да сключи договор/договори за подизпълнение с посочените в офертата му подизпълнители в срок от 7 (*седем*) дни от получаване на уведомление за започване на изпълнението. В срок до 10 (*десет*) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (*ако е приложимо*)

**(2) ИЗПЪЛНИТЕЛЯТ носи пълна отговорност** :

- за осигуряването на здравословни и безопасни условия на труд, съгласно чл.6 от Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи

- за недопускане на увреждане на трети лица и имоти;

- за евентуални трудови злополуки на строителните обекти за своите работници /служители/;

- за пълното изпълнение на предмета на поръчката, без оглед на това дали и каква част от него е изпълнена от подизпълнител.

- ако при Строителството е допуснал отклонения от изискванията, предвидени в техническата документация или действащите нормативни актове в Република България, приложими към дейностите по предмета на договора

**Общи права и задължения на ВЪЗЛОЖИТЕЛЯ**

**Чл. 15. ВЪЗЛОЖИТЕЛЯТ има право:**

1. да изисква изпълнението на Строителството в уговорения срок, количество и качество;

2. да осъществява контрол във всеки момент от изпълнението на Строителството върху качеството и количеството на изпълнените строителни работи, както и срока за цялостното изпълнение, в т.ч. да иска и да получава информация от ИЗПЪЛНИТЕЛЯ през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква от ИЗПЪЛНИТЕЛЯ да отстрани всички появили се дефекти и недостатъци на Строителството по реда и в сроковете, определени в договора.

4. да определи срок и конкретни условия за отстраняване на констатирани недостатъци при изпълнението.

5. да откаже приемане на част или цялото изпълнение, в случай че ИЗПЪЛНИТЕЛЯТ се е отклонил от поръчката или работата му е с недостатъци.

6. да откаже заплащане на част или на цялото възнаграждение, в случай, че установи неизпълнение на задължението на ИЗПЪЛНИТЕЛЯ за поддържане на застраховка „Професионална отговорност” в строителството, до отстраняване на нарушението.

**Чл. 16. ВЪЗЛОЖИТЕЛЯТ се задължава:**

1. да приеме Строителството по реда и при условията на този Договор;

2. преди започване на изпълнението, да уведоми Изпълнителя за консултанта, който ще упражнява строителен надзор на обекта;

3. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

4. да осигури достъп на ИЗПЪЛНИТЕЛЯ до мястото на изпълнение на Строителството;

5. да пази поверителна Конфиденциалната информация, в съответствие с уговореното в чл. [47] от Договора;

6. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

7. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. [28/31] от Договора;

**Специални права и задължения на Страните**

**Чл. 17. (1)** Извършване на непредвидени в първоначалната количествена сметка строителни и монтажни работи се допускат при условие, че са налице следните обстоятелства:

* Възникналата необходимост е установена с протокол, съставен от ИЗПЪЛНИТЕЛЯ, строителния надзор и проектанта или със заповед в заповедната книга на строежа (приложение №4 на Наредба №3 от 2003 година на МРРБ);
* ИЗПЪЛНИТЕЛЯТ изготви подробна количествена и стойностна сметка на нововъзникналите строителни и монтажни работи и работите, подлежащи на замяна. При остойностяването се ползват единичните цени от офертата. В случай, че няма такива, непредвидените работи, както и допълнителните се остойностяват от ИЗПЪЛНИТЕЛЯ на база на цени, формирани въз основа на предложените от ИЗПЪЛНИТЕЛЯ елементи на ценообразуване и фактури за вложените материали по анализи от УСН или СЕК. Други разходни норми се използват само за СМР, които не са включени в УСН или СЕК;
* ИЗПЪЛНИТЕЛЯТ представи на ВЪЗЛОЖИТЕЛЯ изготвените сметки, съгласувани с проектанта и строителния надзор;

**(2)** ВЪЗЛОЖИТЕЛЯТ има право да не се съгласи с исканите промени, като в тридневен срок от получаване на искането уведоми ИЗПЪЛНИТЕЛЯ, проектанта и строителния надзор.

**Чл. 18.** ВЪЗЛОЖИТЕЛЯТ не носи отговорност за действията или бездействията на ИЗПЪЛНИТЕЛЯ, в резултат на които възникнат: смърт или злополука, на което и да било физическо лице на обекта, загуба или нанесена вреда на каквото и да било имущество в следствие изпълнение предмета на договора през времетраене на строителството.

**Контрол**

**Чл. 19.** (1) ВЪЗЛОЖИТЕЛЯТ може по всяко време да осъществява контрол по изпълнението на този договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност, както и правилата за безопасност на строежа.

(2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на правила и нормативи или водят до съществено отклонение от проекта, предмет на поръчката.

(3) Предписанията на консултанта, упражняващ строителен надзор, вписани в заповедната книга на обекта, са задължителни за ИЗПЪЛНИТЕЛЯ на етапа на изпълнение на строителството.

(4) ИЗПЪЛНИТЕЛЯТ уведомява ВЪЗЛОЖИТЕЛЯ за завършените строителни и монтажни работи, подлежащи на закриване с последващи технологични операции. Представител на ВЪЗЛОЖИТЕЛЯ подписва Акт за установяване на всички видове строителни и монтажни работи, подлежащи на закриване (приложение № 12 на Наредба №3 от 2003 година на МРРБ).

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 20. (1)** По време на изпълнението, ИЗПЪЛНИТЕЛЯТ изготвя и подписва всички изискуеми документи съгласно Наредба №3 от 2003 год. на МРРБ за съставяне на актове и протоколи по време на строителството.

(2) За изпълненото Строителство, ИЗПЪЛНИТЕЛЯТ изготвя и подписва Протокол за приемане на действително извършените строителни и монтажни работи, който се приема с подписването му от строителния надзор и ВЪЗЛОЖИТЕЛЯ.

(3) ИЗПЪЛНИТЕЛЯТ предава на ВЪЗЛОЖИТЕЛЯ всички изготвени актове и протоколи по реда на Наредба №3 от 2003год. на МРРБ ведно с приложенията към тях и всички документи, необходими за последващата експлоатация на строежа.

**Чл. 21. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. да откаже да приеме изпълнението при съществени отклонения от договореното в случай, че констатираните недостатъци са от такова естество, че не могат да бъдат отстранени в рамките на срока за изпълнение на Договора или резултатът от изпълнението става безполезен за ВЪЗЛОЖИТЕЛЯ.

**VII. НОСЕНЕ НА РИСКА**

**Чл. 22**. По време на изпълнението на договора, рискът от случайно погиване или повреждане на строителни протоколи и книжа, механизация, оборудване и т.н., собственост на Изпълнителя се носи от самия него.

**VIII ГАРАНЦИЯ ЗА ИЗПЪЛНЕНИЕ. ГАРАНЦИОННИ СРОКОВЕ**

**Гаранция за изпълнение**

**Чл. 23.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (*пет на сто*) от Стойността на Договора без ДДС, а именно [……… (*словом*)] лева („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 24. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (*три*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. [25] от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. [26] от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. [27] от Договора.

**Чл. 25.** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ:

Банка: “Общинска банка” АД, клон Добрич

BIC: SOMBBGSF

IBAN: BG 87 SOMB 913033100200 01.

**Чл. 26. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 60 (*шестдесет*) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 27. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 60 (*шестдесет*) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 28. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (*тридесет*) дни след приключване на изпълнението на Договора и окончателно приемане на Строителството в пълен размер ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. [11] от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица /застрахователния сертификат/ на представител на ИЗПЪЛНИТЕЛЯ или упълномощено от него лице.

**(3)** ВЪЗЛОЖИТЕЛЯТ освобождава съответна част от Гаранцията за изпълнение след приключване и приемане по реда на чл. [20 и 21], като освобождаването се извършва за сума, пропорционална на частта от Стойността на Договора, изплатена по реда на чл. 9 и чл. 10. При необходимост, във връзка с поетапното освобождаване на Гаранцията за изпълнение, ИЗПЪЛНИТЕЛЯТ предоставя на ВЪЗЛОЖИТЕЛЯ документ за изменение на първоначалната банкова гаранция или нова банкова гаранция, съответно застраховка.

**(4)** ВЪЗЛОЖИТЕЛЯТ освобождава гаранцията за изпълнение в срок до 30 (*тридесет*) дни при прекратяване на договора по реда на чл. 41.

**(5)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 29.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение, на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 30.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

 1. ако ИЗПЪЛНИТЕЛЯТ не започне работа по изпълнение на Договора в срок до 7 (*седем*) дни след подписване на Протокол за откриване на строителна площадка и за определяне на строителна линия и ниво (приложение № 2а на Наредба № 3 от 2003 г. на МРРБ) и ВЪЗЛОЖИТЕЛЯТ развали Договора на това основание;

 2. при пълно неизпълнение или извършеното Строителство е на стойност по-малка от 30 (*тридесет*) на сто от Стойността на Договора и ВЪЗЛОЖИТЕЛЯТ развали Договора на това основание;

 3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 31.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 32.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (*седем*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора, размерът на Гаранцията за изпълнение да бъде в съответствие с чл. [23] от Договора.

**ГАРАНЦИОННИ СРОКОВЕ**

**Чл. 33. (1)** Гаранционният срок на извършеното Строителство е .............. (*словом*) години, съгласно Техническото предложение на ИЗПЪЛНИТЕЛЯ, представляващо Приложение №2.

**(2)** В срока по ал.1 ИЗПЪЛНИТЕЛЯТ се задължава за своя сметка да отстрани всички дефекти и/или недостатъци на изпълнените от него строителни работи, с изключение на тези предизвикани от изключителни обстоятелства. За целта ВЪЗЛОЖИТЕЛЯТ уведомява писмено ИЗПЪЛНИТЕЛЯ описвайки видовете и местоположението на откритите недостатъци. Отстраняването на недостатъците се установява с подписването на двустранен протокол от представители на ВЪЗЛОЖИТЕЛЯ и ИЗПЪЛНИТЕЛЯ

**(3)** В случай че ИЗПЪЛНИТЕЛЯТ не предприеме действия за отстраняване на дефектите и/или недостатъците, констатирани в срока по ал. 1, и/или не ги отстрани в съгласуван с ВЪЗЛОЖИТЕЛЯ срок, ВЪЗЛОЖИТЕЛЯТ има право да ги отстрани за сметка на ИЗПЪЛНИТЕЛЯ.

**САНКЦИИ ПРИ НЕИЗПЪЛНЕНИЕ**

**Чл. 34.** При просрочване изпълнението на задълженията по този Договор, неизправната Страна дължи на изправната неустойка в размер на 0,5 % (*нула цяло и пет на сто*) от Цената за съответната дейност за всеки ден забава, но не повече от 5% (*пет на сто*) от Стойността на Договора, както и обезщетение за претърпени вреди по общия ред в случаите, когато те надхвърлят договорената неустойка.

**Чл. 35. (1)** При констатирано лошо или друго неточно или частично изпълнение на отделна дейност или при отклонение от изискванията за изпълнение на Строителството, ВЪЗЛОЖИТЕЛЯТ има право по свой избор да поиска от ИЗПЪЛНИТЕЛЯ:

1. в подходящ срок да изпълни изцяло и качествено съответната дейност, без ВЪЗЛОЖИТЕЛЯТ да дължи допълнително възнаграждение за това;

2. заплащане на разходите, необходими за качественото изпълнение на дейностите;

3. съответно намаление на възнаграждението.

**(2)** Ако отклонението или недостатъците са толкова съществени, че работата е негодна за уговореното предназначение, ВЪЗЛОЖИТЕЛЯТ може да развали договора.

**(3)** В случай, че и повторното изпълнение на дейностите не отговаря на изискванията, ВЪЗЛОЖИТЕЛЯТ има право да развали договора.

**(4)** Във всички случаи на некачествено извършване на отделна дейност или отклонение от изискванията за извършване на дейността ИЗПЪЛНИТЕЛЯТ дължи неустойка в размер на 5% (*пет на сто*) от стойността на съответните дейности, както и обезщетение за претърпени вреди по общия ред в случаите, когато те надхвърлят договорената неустойка

**Чл. 36.** При неотстраняване на появилите се недостатъци и/или дефекти в гаранционния срок, ИЗПЪЛНИТЕЛЯТ дължи направените разходи за отстраняването им.

**Чл. 37.** При разваляне на Договора поради виновно неизпълнение на някоя от Страните, виновната Страна дължи неустойка в размер на 5% (*пет на сто*) от Стойността на Договора.

**Чл. 38.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 39.** (1) Този Договор се прекратява:

1. с изтичане на Срока на Договора или с достигане на максимално допустимата Стойност на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (*седем*) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ;

6. когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата;

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**(3)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. не допуска или препятства Възложителя да упражнява правата си;

2. допусне пропуски в работата си, които водят до материални щети или некачествено изпълнение на СМР;

3. не отстрани констатирани недостатъци и допуснати пропуски при изпълнението на Строителството или отделна дейност си в срок, указан от Възложителя;

4. не поднови и/или не поддържа застраховката си „Професионална отговорност”.

**Чл. 40.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

 **(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Строителството в срок до 7 (*седем*) дни от подписване на Протокол за откриване на строителна площадка и за определяне на строителна линия и ниво (приложение № 2а на Наредба № 3 от 2003 г. на МРРБ);

2. ИЗПЪЛНИТЕЛЯТ е прекратил изпълнението на Строителството за повече от 7 (*седем*) дни;

3. ИЗПЪЛНИТЕЛЯТ просрочи изпълнението на настоящия договор с повече от 21 (*двадесет и един*) дни. В този случай и при условие, че ИЗПЪЛНИТЕЛЯТ е извършил СМР на стойност по-малка от 30 (*тридесет*) на сто от Стойността на Договора, същите остават собственост на ВЪЗЛОЖИТЕЛЯ и са за сметка на ИЗПЪЛНИТЕЛЯ. Неизпълнените СМР се установяват с двустранен протокол;

4. ИЗПЪЛНИТЕЛЯТ е допуснал съществено отклонение от изискванията за изпълнение на Строителството или отделна дейност и изпълненото е негодно за уговореното предназначение;

**Чл. 41.** В случай, че изпълнението на Договора не е започнало в тримесечен срок от влизане в сила, всяка от Страните може да прекрати Договора, чрез писмено уведомление до другата Страна, без да дължи предизвестие или обезщетение.

**Чл. 42.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 43.** При прекратяване на договора или след получаване на предизвестие за развалянето му, Изпълнителят трябва да предприеме незабавни действия за приключване и отчитане на изпълненото. В тези случаи той следва да предаде пълната техническа документация на обекта и всички документи, изготвени от него и предоставени му от Възложителя във връзка с изпълнение на договора.

**Чл. 44.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълненото Строителство извън случаите по чл.35, ал.1, т.3 и чл.40, ал.2, т.3 и т.4 от Договора.

**ОБЩИ РАЗПОРЕДБИ**

Дефинирани понятия и тълкуване

**Чл. 45 (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора

Спазване на приложими норми

**Чл. 46.** При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 47. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 48.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Строителството, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 49.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл. 50.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 51 (**1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

(5) Ако непреодолимата сила, съответно спирането продължи повече от 30 дни и няма признаци за скорошното й преустановяване, всяка от страните може да прекрати за в бъдеще договора, като писмено уведоми другата страна.

(6) Страните не носят отговорност една спрямо друга по отношение на вреди, претърпени като последица от непредвиденото обстоятелство.

Нищожност на отделни клаузи

**Чл. 52.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 53. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: град Добрич, ул. „Независимост“ №20

Тел.: 058 600889; 058 601366.

Факс: 058 600806

e-mail: obshtina@dobrichka.bg

Лице за контакт: инж. Тошко Петков

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

Приложимо право

**Чл. 54.** За неуредените в този Договор въпроси се прилагат разпоредбите на действащото българско законодателство.

Разрешаване на спорове

**Чл. 55.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 56.** Този Договор се състои от [… (…)] страници и е изготвен и подписан в 3 (*три*) еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.

Приложения:

**Чл. 57.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на техническите лица, които ще отговарят за изпълнение на Строителството;

Приложение № 5 – Гаранция за изпълнение;

**ВЪЗЛОЖИТЕЛ: ИЗПЪЛНИТЕЛ:**

**Инж. Тошко Петков**

***Кмет на община Добричка***

**ГЛАВЕН СЧЕТОВОДИТЕЛ:**

**Йоанна Пенева**

 Съгласували:

Иван Иванов

Зам. Кмет УТСОСПООС

инж.Таня Василева

директор УТСОСПООС

Веселка Петрова

Директор ФСД

Юрист при община Добричка

изготвил:

инж. Емилия Желязкова

ст.експерт СКС